L 28/10
LT
Europos Sąjungos oficialusis leidinys
2023 1 31
(61)
kalbant apie snieginių krabų (Chionoecetes spp.) žvejybos aplink Svalbardo rajoną galimybes, 1920 m. vasario 9 d. sutartimi dėl Špitzbergeno (Svalbardo) (toliau – 1920 m. Paryžiaus sutartis) visoms tos sutarties šalims suteikiama vienoda ir nediskriminacinė prieiga prie išteklių aplink Svalbardo rajoną, be kita ko, kiek tai susiję su žvejyba.
Sąjungos pozicija dėl tos prieigos, kiek tai susiję su snieginių krabų žvejyba kontinentiniame šelfe aplink Svalbardą, išdėstyta keliose verbalinėse notose Norvegijai, iš kurių paskutinės – 2021 m. vasario 26 d., 2021 m. birželio 28 d. ir 2022 m. rugpjūčio 1 d.
Siekiant užtikrinti, kad snieginių krabų išteklių aplink Svalbardo rajoną naudojimas atitiktų tokio nediskriminacinio valdymo taisykles, kurias Norvegija, kuri turi suverenias teises į tą rajoną ir kurios jurisdikcijai jis priklauso pagal atitinkamas Jungtinių Tautų jūrų teisės konvencijos ir 1920 m. Paryžiaus sutarties nuostatas, gali nustatyti, tikslinga nustatyti laivų, kuriems leidžiama vykdyti tokią žvejybą, skaičių.
Tokios žvejybos galimybės valstybėms narėms paskirstomos tik 2023 metams.
Primenama, kad Sąjungoje už taikytinos teisės laikymosi užtikrinimą visų pirma yra atsakingos vėliavos valstybės narės;
(62)
kalbant apie atlantinių menkių žvejybos Svalbardo vandenyse galimybes, 1920 m. Paryžiaus sutartimi visoms tos sutarties šalims suteikiama vienoda ir nediskriminacinė prieiga prie išteklių aplink Svalbardo rajoną, be kita ko, kiek tai susiję su žvejyba.
Todėl Taryba turėtų nustatyti Sąjungos atlantinių menkių kvotą Svalbardo vandenyse ir ICES 1 parajonio ir 2b kvadrato tarptautiniuose vandenyse, remdamasi orientaciniu Arkties atlantinių menkių BLSK ir Sąjungos ankstesnėmis žvejybos teisėmis.
Remdamasi 2022 m. balandžio 29 d.
Sąjungos ir Norvegijos politiniu susitarimu dėl žvejybos ICES 1 ir 2 parajoniuose, Norvegija savo teisės aktuose turėtų nustatyti atlantinių menkių kvotą Sąjungos laivams, žvejojantiems atlantines menkes Svalbardo vandenyse, kai orientacinis BLSK – 2,8274 %; tai atitinka ir Sąjungos teises pagal 1920 m. Paryžiaus sutartį.
Kadangi diskusijos dėl Sąjungos ir Norvegijos politinio susitarimo įgyvendinimo dar vyksta, tikslinga, kad Sąjunga 2023 m. pirmajam ketvirčiui nustatytų laikiną Sąjungos atlantinių menkių kvotą Svalbardo vandenyse ir ICES 1 parajonio bei 2b kvadrato tarptautiniuose vandenyse.
Atsižvelgiant į ankstesnę Sąjungos atlantinių menkių dalį Svalbardo vandenyse, ta laikina Sąjungos kvota turėtų būti 3 907 tonų dydžio.
Be to, Norvegija ketina savo teisės aktuose 2023 m. sausio 1 d.–kovo 31 d. laikotarpiui nustatyti Sąjungai to dydžio laikiną atlantinių menkių Svalbardo vandenyse kvotą.
Laikinos kvotos valstybėms narėms turėtų būti paskirstytos pagal Tarybos sprendimą 87/277/EEB (16), padarant būtinus koregavimus dėl Jungtinės Karalystės išstojimo iš Sąjungos ir atsižvelgiant į laikinos Sąjungos kvotos dydžio ir tų išteklių Sąjungos dalies santykį;
(63)
remiantis Venesuelos Bolivaro Respublikai skirta Sąjungos deklaracija dėl žvejybos galimybių Sąjungos vandenyse suteikimo su Venesuelos vėliava plaukiojantiems žvejybos laivams prie Prancūzijos Gvianos priekrantės vandenų esančioje išskirtinėje ekonominėje zonoje (17), būtina nustatyti Venesuelai skirtas rifešerių žvejybos Sąjungos vandenyse galimybes;
(64)
siekiant užtikrinti vienodas šio reglamento įgyvendinimo sąlygas, Komisijai turėtų būti suteikti įgyvendinimo įgaliojimai leisti atskiroms valstybėms narėms valdyti paskirstytas žvejybos pastangas pagal kilovatdienių sistemą, suteikti papildomų dienų jūroje už visam laikui nutrauktą žvejybos veiklą ir už išplėstą mokslinio stebėjimo aprėptį ir nustatyti lentelinių skaičiuoklių, skirtų informacijai apie vieno žvejybos laivo dienų jūroje perleidimą kitam žvejybos laivui, plaukiojančiam su tos pačios valstybės narės vėliava, rinkti ir perduoti, formatus.
Komisija tais įgaliojimais turėtų naudotis laikydamasi Europos Parlamento ir Tarybos reglamento (ES) Nr. 182/2011 (18);
(16) 1987 m. gegužės 18 d.
Tarybos sprendimas 87/277/EEB dėl menkių sugavimo galimybių Špicbergeno ir Lokių salos plotuose bei 3M sektoriuje, kaip apibrėžta NAFO konvencijoje, paskirstymo (OL L 135, 1987 5 23, p. 29).
(17) 2015 m. rugsėjo 14 d.
Tarybos sprendimas (ES) 2015/1565 dėl Deklaracijos dėl žvejybos galimybių ES vandenyse suteikimo su Venesuelos Bolivaro Respublikos vėliava plaukiojantiems žvejybos laivams prie Prancūzijos Gvianos priekrantės vandenų esančioje išskirtinėje ekonominėje zonoje patvirtinimo Europos Sąjungos vardu (OL L 244, 2015 9 19, p. 55).
(18) 2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).